Pandemiplanen for Barnehagene

Struktur/ledelse

Barnehagene beholder lederstruktur, ansvars- og oppgavefordeling som ved ordinær drift.

Hver barnehage gjennomfører daglige statusmøter og rapporterer til ledergruppen for barnehagene. Ledergruppen har kontakt pr Teams, e-post eller telefon.

Verneombud og tillitsvalgte holdes løpende informert og involveres ved endringer i situasjonen.

Ansatte informeres fortløpende om aktuelle endringer. Ansatte må holde seg orientert og innhente informasjon via Teams og e-post fra ledelsen og Innsiden.

Hovedinformasjonssiden er foretakets Innside – Tema – Koronavirus.

Personelldisponering

Barnehagene tilpasser driften til aktuelt behov. Ved normal barnehagedrift er det krav til pedagog- og bemanningstetthet. Barnehagene følger myndighetenes retningslinjer til krav om bemannings- og pedagogtetthet.

Barnehagen må til enhver tid ha tilstrekkelig bemanning for å ivareta barna. Det innebærer at personalet må være kjent i barnehagen og for barna. Det skal som en hovedregel være mer enn en ansatt tilstede.

Myndighetenes definisjon av beredskapsnivå og anbefaling om tiltak danner grunnlag for organiseringen av barnehagene. Barnehagene vil primært opprettholde ordinær åpningstid, men er innstilt på å gjøre tilpasninger til den gjeldende situasjon. Beredskapsledelsen vurderer og beslutter om det er behov for barne-tilsyn utover ordinær åpningstid. Ved behov kartlegger barnehagene behovet uke for uke.

Myndighetenes anbefalinger om smitteverntiltak medfører behov for styrking av bemanningene. Barnehagene benytter vikarer fra Bemanningssenteret. For å begrense smitte på tvers av barnehagene tildeles vikarene fortrinnsvis til avtalt barnehage. I tett dialog med Bemanningssenteret må tilkallingsvikarer vurderes mht smittefare. Behovet for vikarer endrer seg og må vurderes fortløpende.

Det må påregnes utvidet arbeidstid, overtid, inndragning av ferie og fri samt omdisponering til andre arbeidsoppgaver.

Tiltak

Barnehagene følger myndighetenes retningslinjer og iverksetter tiltak i henhold til gjeldende smittenivå i barnehager, Veileder om smittevern i barnehager under covis-19 utbruddet 2020

Barnehager og skoler er for tiden på gult nivå og vil ved en overgang til rødt nivå iverksette nødvendige tiltak.

Tiltak ved gult nivå:

Faste grupper

Barnehagene skal fortsatt organisere barnegruppene i kohorter. På gult nivå kan hele avdelinger regnes som en kohort, men skal samtidig ha flere tiltak for å redusere kontakt og tilstrebe avstand mellom ansatte og barna.

Kohortstørrelsen kan tilpasses lokale forhold og størrelse på avdelingen/basen. Barnehagen må selv vurdere størrelsen på kohorter ut fra barnas alder, aktivitetsnivå, bygningsmessige forhold og behov for voksenoppfølging. Kohortenes sammensetning kan endres ukentlig etter en helg.

Det tillates nå mer kontakt mellom barn fordi de i mindre grad har betydning for smittespredningen.

Samarbeid mellom gruppene

Det er mulig å etablere et samarbeid mellom 2 kohorter for praktisk gjennomføring av dagen og for at ansatte kan ta pauser. Samarbeidet bør fortrinnsvis foregå utendørs.

Måltid:

Barna skal ha med matpakke til alle måltid. Barna får servert drikke og frukt.

På rødt nivå fjernes barnas drikkeflasker. Flaskene leveres kun ut når barna er tørste.

Hygiene og smittevern:

Økt fokus på hygiene. Det legges vekt på opplæring av ansatte.

Håndvask for barna ved ankomst og avslutning.

Redusere tilgjengelige leker, f.eks. tøyleker og andre leker som naturlig puttes i munnen.

Hånddesinfeksjon er tilgjengelig ved alle dører.

Hånddesinfeksjon tas med på tur.

Renhold:

Forsterket renhold; - spesielt på felles berøringspunkt.

Rutiner og lokale renholdsplaner tilpasses den enkelte barnehage.

Redusert kontakthyppighet mellom personalet. Ansatte må unngå unødvendig nærkontakt med barn i andre avdelinger.

Ansatte avvikler pause med kollega i samarbeidende kohorter og med anbefalt avstand.

Foresatte må holde avstand ved henting og levering. Det oppfordres til å begrense tidsbruk i garderoben. Der det lar seg gjennomføre hentes/leveres barna ute.

NB! Små barns behov for nærhet og omsorg må ivaretas.

Sykdom og risikogrupper

Barnehagene følger råd fra Folkehelseinstituttet.

Ved påvist smitte blant ansatte eller barn skal barnehagene følge tiltak gitt av smittevernmyndighetene i kommunen. Styrer følger ordinær tjenestevei ved varsling av ledelsen.

Rapportering ved endring av tiltaksnivå og stenging av barnehager som følge av Covid-19

Fylkesmannen i Vestland skal ha oppdatert og løpende informasjon om endringer i barnehagene i Bergen, og dette rapporteres videre til Utdanningsdirektoratet. Alle barnehageeiere/barnehager må fortløpende melde om endringer som følge av Covid-19 når det gjelder stenging eller endringer i tiltaksnivå. Meldingen skal inneholde en kort forklaring på hvorfor tiltaksnivået er endret og/eller om stenging er aktuelt.

Meldinger sendes til: barnehagemyndighet@bergen.kommune.no